### Beslutning

Udvalget drøftede borgermødet og disse indgår i det videre arbejde. Udvalget anmoder administrationen om at udarbejde en vurdering af drøftelserne.

### Sagsfremstilling

## Resume og sagens baggrund

Teknik- og Miljøudvalget har, den 9. april 2024, holdt et borgermøde med beboere og grundejere om den gældende lokalplan nr. 540 for Gisselørekvarteret. Sagen lægger op til at Udvalget beslutter, hvordan der skal følges op på mødet.

På Teknik- og Miljøudvalgets møde den 9. februar 2024 (pkt. 16) rejste [adresse] forslag om at udarbejde en ny lokalplan for Gisselørekvarteret. Udvalget besluttede at indkalde til et møde med borgerne i området for at kvalificere grundlaget for Udvalgets videre drøftelser.

## Indstillinger

Chefen for Plan, Byg og Miljø indstiller, at udvalget beslutter, hvordan der skal følges op på borgermødet.

## Behandling

Teknik- og Miljøudvalget.

## Sagsfremstilling

Lokalplan nr. 540 er en bevarende lokalplan og formålet er bl.a. at sikre, at områdets væsentlige arkitektoniske kvaliteter bevares, bl.a. ved at den eksisterende bevaringsværdige bebyggelse vedligeholdes, ombygges og istandsættes, sådan at bygningernes arkitektoniske kvaliteter understøttes.

Lokalplanen er opdelt i flere delområder, hvor bebyggelsen langs [adresse] er den med størst bevaringsværdi og derfor også har de mest restriktive bevaringsbestemmelser.

Administrationen har udarbejdet et notat med temaer fra borgermødet. I notatet er gengivet de relevante bestemmelser og selve temaet er uddybet med supplerende forklaringer til bestemmelserne. Notatet er vedlagt som bilag 1, og tilknyttet kortbilag med lokalplanens delområder som bilag 2.

Temaerne der behandles i notatet er:

* Lokalplanens område og bygningsbevaring
* Vinduer
* Vinduer i tagflader
* Beplantning og forarealer
* Skorstene
* Solfangere m.v.
* Lokalplanens formål

Desuden er der i notatet et afsnit om administrationen af lokalplaner med bevaringsbestemmelser.

En lokalplans bestemmelser er bindende for ejere og brugere af de ejendomme, der er omfattet af planen. Der kan alene meddeles mindre dispensationer, og dispensationer i strid med lokalplanens formål vil kræve en ny lokalplan. Eksempelvis vil dispensationer der fraviger lokalplanens niveau for bevaring være i strid med lokalplanens formål.

*Administrationen anbefaler*
På den baggrund anbefaler administrationen, at udvalget drøfter notatet og selve borgermødet. Administrationen anbefaler endvidere, at udvalget udvælger de relevante emner der ønskes uddybet og afdækket i forhold til et videre forløb.

## Økonomiske konsekvenser

Ingen.